জোড়া ঘূর্ণাবর্ত! দক্ষিণবঙ্গে বৃষ্টি, ৫ জেলায় হলুদ সতর্কতা

ওয়েবডেস্ক- এখনই বিদায় নিচ্ছে না বর্ষা (Monsoon)। আপাতত বৃষ্টির (Rain) হাত রেহাই মিলবে না দক্ষিণবঙ্গে, এমনটাই পূর্বাভাস দিয়েছে আবহাওয়া দফতর (Weather Office)। কারণ ব্যাঘাত ঘটাচ্ছে ঘূর্ণাবর্ত (Twin cyclones) নিম্নচাপ (Low Pressure)।

আবহাওয়া দফতরের খবর অনুযায়ী, অক্টোবর থেকে ডিসেম্বর এর প্রথম সপ্তাহ পর্যন্ত ঘূর্ণিঝড়ের সময়। কারণ পশ্চিমী ঝঞ্ঝার হাত ধরে শীত (Winter) বঙ্গে প্রবেশ করে। তবে স্বস্তির খবর এতটাই যে, ভারী বৃষ্টির (Heavy Rain) সম্ভাবনা দুই বঙ্গেই আর নেই। উত্তর ও দক্ষিণ কোনও বঙ্গেই ভারী বৃষ্টির সম্ভাবনা নেই।

তবে এবছর বঙ্গে বর্ষা বিলম্বিত। নির্ধারিত সময়ে দিন সাতেক পরে বর্ষা বিদায় নেবে এমনটাই পূর্বাভাস। আগামীকাল উত্তর বঙ্গোপসাগরে ফের ঘূর্ণাবর্তের আশঙ্কা তৈরি হয়েছে। জোড়া ঘূর্ণাবর্তটি তৈরি হয়েছে উত্তর-পূর্ব অসম ও দক্ষিণ বাংলাদেশে। এর প্রভাবে দক্ষিণবঙ্গে বৃষ্টি চলবে। বঙ্গোপসাগরে (Bay Of Bengal) ঘূর্ণাবর্তের অবস্থান ছিল। সেটি বাংলাদেশের কাছে ছিল সেটির শক্তি ক্ষয় হয়েছে। ফলে আজ কিছু রোদ ঝলমলে আকাশ থাকলেও শুক্রবার আকাশ মেঘলা (Cloudy Sky), বৃষ্টির সম্ভাবনা রয়েছে।

আরও পড়ুন- SIR নিয়ে বিস্ফোরক শান্তনু ঠাকুর!

আজ বৃহস্পতিবারও হাওড়া, দুই ২৪ পরগনা, দুই মেদিনীপুর, নদিয়ায় বৃষ্টির সঙ্গে বইবে ঝোড়ো হাওয়া। জারি হলুদ সতর্কতা (Yellow Alert)। আগামী সোমবার পর্যন্ত দক্ষিণের জেলাগুলিতে বিক্ষিপ্ত ভাবে হালকা থেকে মাঝারি বৃষ্টির পূর্বাভাস রয়েছে। শুক্রবার-শনিবার পর্যন্ত বিক্ষিপ্তিভাবে বজ্রবিদ্যুৎ সহ বৃষ্টি পূর্বাভাস রয়েছে। আরও তিন থেকে চারদিন বৃষ্টির সতর্কতা থাকবে উত্তর ও দক্ষিণ চব্বিশ পরগনা, হাওড়া, হুগলি, নদিয়া, মুর্শিদাবাদ, পূর্ব ও পশ্চিম মেদিনীপুরে। তবে রবিবার পর্যন্ত ভারী বৃষ্টি নেই দক্ষিণবঙ্গেও। শুক্রবার কলকাতায় বিক্ষিপ্তভাবে বৃষ্টির সম্ভাবনা রয়েছে।

অপরদিকে ধীরে ধীরে ছন্দে ফিরছে উত্তরবঙ্গ (North Bengal)। ভারী বৃষ্টির সতর্কতা নেই। তবে আংশিক মেঘলা আকাশ থাকবে। আজ বৃহস্পতিবার বিক্ষিপ্তভাবে হালকা বৃষ্টির সম্ভাবনা রয়েছে দার্জিলিং, মালদা, দুই দিনাজপুরে। সেইসঙ্গে ৩০ থেকে ৪০ কিলোমিটার বেগে ঝোড়ো হাওয়া বইবে।

আজ দক্ষিণবঙ্গে সর্বোচ্চ তাপমাত্রা ৩২ ডিগ্রি সেলসিয়াস, সর্বনিম্ন ২৫ ডিগ্রি সেলসিয়াসের মধ্যে থাকবে।

দেখুন আরও খবর-